رجب طیب اردوغان :

ایران، ترکی اور عراق کردستان کیلئے اپنی فضائی حدود بند کریں گے

ترک صدر نے کہا : کردستان ریفرنڈم عراق کی جغرافیائی سالمیت کے خلاف غداری کے مترادف ہے۔

خبر کا کوڈ: ۴۳۰۲۶۲

تاریخ: ۰۶ دی ۲۰۱۷ - ۲۳:۱۱

رسا نیوز ایجنسی کی رپورٹ کے مطابق ترک صدر رجب طیب اردوان نے کہا ہے کہ اسلامی جمہوریہ ایران، ترکی اور عراق کردستان کے لئے اپنی فضائی سرحدیں بند کریں گے اور اس کے علاوہ زمینی سرحدیں بھی عنقریب بند ہوں گی۔

یہ بات صدر اردوان نے گزشتہ روز ترکی کے مشرقی اور جنوب مشرقی سے تعلق رکھنے والے با اثر شخصیات، دانشوروں اور عمائدین کے ساتھ ایک خصوصی ملاقات میں گفتگو کرتے ہوئے کہی۔

اس موقع پر انہوں نے کہا کہ عراقی علاقے کردستان میں منعقدہ ریفرنڈم کے خلاف اٹھائے جانے والے جوابی ردعمل کا آغاز ہوگیا ہے۔

انہوں نے مزید کہا کہ اگر ہم نے اپنے فیصلوں پر عمل شروع کردیا تو کردستان والے کیسے آزادانہ آمد و رفت کرسکیں ہیں۔

ترک صدر نے کہا کہ عراقی علاقے کردستان میں ریفرنڈم کے خلاف ترک حکومت کا مؤقف ہرگز کرد برادری سے تعلق رکھنے والوں کے خلاف نہیں بلکہ ہمارا ایسا مؤقف اختیار کرنے کا مقصد واحد عراق اور ملکی سالمیت کی حمایت کرنا ہے۔

انہوں نے کہا کہ اس ریفرنڈم کے حوالے سے ترکی کو اعتماد میں نہیں لیا گیا جبکہ یہ عمل عراق کی جغرافیائی سالمیت کے خلاف غداری کے مترادف ہے۔

ترک صدر نے کردوں کو مخاطب کرتے ہوئے مزید کہا کہ اسرائیل نے ہی صرف آپ کی حمایت کی ہے مگر وہ آپ کے دوست نہیں کیونکہ اسرائیل آج دوست ہے تو کل آپ کے ساتھ چھوڑ دے گا اس کے بعد آپ پھر ہماری طرف لوٹ آئیں گے۔ /۹۸۹/ف۹۴۰/